



Ministerstvo životného prostredia – Riadiaci orgán pre OP Kvalita životného prostredia



**Zámer národného projektu**

|  |  |
| --- | --- |
| **Operačný program:** | Kvalita životného prostredia |
| **Prioritná os:** | 4. Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** | 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území |
| **Žiadateľ:** | Slovenská inovačná a energetická agentúra |
| **Názov projektu:** | **Odborne o energii** |
| **Celkové oprávnené výdavky projektu:** | 8 210 398 EUR |
| **Požadovaná výška NFP:** | 8 210 398 EUR |

|  |
| --- |
| 1. **Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?** |
| Slovenská inovačná a energetická agentúra (SIEA) má jedinečné skúsenosti s prácou špecialistov v oblasti zásobovania energiou, energetickej efektívnosti a využívania obnoviteľných zdrojov energie (OZE). Prostredníctvom svojich expertov sa podieľa na príprave strategických a programových dokumentov a všeobecne záväzných právnych predpisov a disponuje unikátnymi informáciami a skúsenosťami, ktoré môžu významne napomôcť ich praktickej aplikácii. Dlhodobo sa venuje odbornej spôsobilosti vybraných špecialistov s dôrazom na ich teoretické znalosti a praktické zručnosti a má prehľad o nedostatočnej informovanosti špecialistov, najmä v oblasti všeobecne záväzných právnych predpisov a nových technických poznatkov. SIEA vedie zoznamy špecialistov a prostredníctvom prevádzky monitorovacieho systému energetickej efektívnosti komunikuje s osobami, ktoré sa venujú premene, distribúcii a spotrebe energie a je preto jediným kompetentným subjektom na realizáciu predmetného projektu.  V zmysle Operačného programu Kvalita životného prostredia (ďalej len „OP KŽP“) je národným projektom (ďalej len „NP“) projekt, ktorý z hľadiska jeho vecného zamerania, charakteru aktivít a technického záberu rieši komplexne a systémovo konkrétne oblasti podporované z EŠIF s celonárodným dopadom. Je viazaný na stratégiu OP KŽP a realizácia jeho aktivít vychádza z jasne stanovených národných politík.  Zámer národného projektu je v plnom rozsahu koncipovaný na základe princípov efektívnosti, hospodárnosti a účelnosti a vychádza priamo z textu OP KŽP. Koncepcia projektu vzhľadom na jeho rozsah a dôležitosť neumožňuje predloženie prostredníctvom dopytovo orientovaných projektov. SIEA v pozícii prijímateľa zabezpečí prostredníctvom NP v porovnaní s dopytovo orientovanými projektmi jednoznačné výhody:   * komplexnosť zámeru a systémové strategické plánovanie; * centralizácia a prioritizácia cieľov strategicky a profesionálne pristupovať k energeticky efektívnemu nízkouhlíkovému hospodárstvu vo všetkých sektoroch zabezpečením kontinuálneho poskytovania informácii o nízkouhlíkových opatreniach; * koordinácia projektu cez SIEA – úspech projektu môže byt zabezpečený prostredníctvom SIEA, ktorá má jedinečné skúsenosti s prácou špecialistov v oblasti zásobovania energiou, energetickej efektívnosti a využívania OZE a jedinečné postavenie na Slovensku ako štátna príspevková agentúra ako odborná autorita pre tému energetickej efektívnosti; * zdieľanie infraštruktúry, resp. zriadenie Centra podpory informačnej platformy so zameraním na systém kontinuálneho zvyšovania informovanosti v oblastiach: všeobecne záväzné právne predpisy, technické predpisy, technické riešenia, najlepšie dostupné technológie a potrebné úkony pre prípravu energetických služieb s garantovanou úsporou atď. najmä vlastnými odbornými kapacitami.   Významnou argumentačnou bázou pre takto koncipovaný NP je jeho koncepčnosť a komplexnosť v porovnaní s dopytovo orientovanými projektmi (ďalej len „DOP“). V prípade riešenia cez DOP, by nebol komplexný zabezpečený systémový prístup k napĺňaniu strategických cieľov EÚ a SR a riešené by boli spravidla len čiastkové ciele národných stratégií a politík.  Vzhľadom na vyššie uvedené a skutočnosť, že SIEA (príspevková organizácia MH SR) je v zmysle OP KŽP jediným prijímateľom v rámci Špecifického cieľa „*4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území*“ - aktivita E „Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb“ sa navrhuje názov NP: Odborne o energii. |

1. **Príslušnosť národného projektu k relevantnej časti operačného programu**

|  |  |  |
| --- | --- | --- |
| Prioritná os | 4. Energeticky efektívne nízkouhlíkové hospodárstvo vo všetkých sektoroch | |
| Investičná priorita | 4.4 Podpora nízkouhlíkových stratégií pre všetky typy území, najmä pre mestské oblasti, vrátane podpory udržateľnej multimodálnej mestskej mobility a adaptačných opatrení, ktorých cieľom je zmiernenie zmeny klímy | |
| Špecifický cieľ | 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území | |
| Miesto realizácie projektu (na úrovni kraja) | Západné Slovensko | Bratislavský kraj\*  Trnavský kraj  Trenčiansky kraj  Nitriansky kraj |
| Stredné Slovensko | Banskobystrický kraj  Žilinský kraj |
| Východné Slovensko | Prešovský kraj  Košický kraj |
| Identifikácia hlavných cieľových skupín (ak relevantné) | * technikov (inštalatérov) v oblasti realizácie opatrení energetickej efektívnosti a využívania obnoviteľných zdrojov energie; * projektantov v oblasti realizácie opatrení energetickej efektívnosti a využívania OZE; * poskytovateľov podporných energetických služieb; * poskytovateľov energetických služieb s garantovanou úsporou energie; * energetických manažérov v oblasti elektroenergetiky, plynárenstva a tepelnej energetiky; * energetických audítorov; * odborne spôsobilé osoby na pravidelnú kontrolu vykurovacích systémov a klimatizačných systémov; * zamestnancov verejného sektora, ktorí sa zaoberajú používaním energie a nízkouhlíkovými opatreniami. | |

\*V prípade realizácie aktivity „E. Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb“ špecifického cieľa 4.4.1, ktorá zasahuje svojím účinkom celé územie SR sa oprávnenosť výdavkov týchto aktivít pomerne (pro rata) znižuje, keďže územie Bratislavského kraja nie je oprávnené na podporu z EFRR pre menej rozvinuté regióny.

1. **Prijímateľ[[1]](#footnote-2) národného projektu**

|  |  |
| --- | --- |
| Dôvod určenia prijímateľa národného projektu[[2]](#footnote-3) | V súlade s OP KŽP je aktivita plánovaná ako súčasť národného projektu zabezpečovaného Slovenskou inovačnou a energetickou agentúrou, pričom podporené budú špecifické systémy pravidelného poradenstva a zvyšovania informovanosti o nízkouhlíkových opatreniach. |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | Slovenská inovačná a energetická agentúra, je ako jediný prijímateľ určená priamo v znení OP KŽP. SIEA je jedinou štátnou odbornou organizáciou pôsobiacou v oblasti energetickej efektívnosti a zároveň má dostatočné administratívne kapacity a bohaté odborné skúsenosti s implementáciou národných projektov v rámci štrukturálnych fondov, kde v predchádzajúcom programovom období v rámci Operačného programu Konkurencieschopnosť a hospodársky rast realizovala dva národné projekty a v novom programovom období 2014-2020 ďalšie dva národné projekty v rámci OP Výskum a inovácie a významné národné projekty už z OP KŽP vrátane úspešného projektu Zelena domácnostiam. |
| Obchodné meno/názov (aj názov sekcie ak relevantné) | Slovenská inovačná a energetická agentúra |
| Sídlo | Bajkalská 27, 827 99 Bratislava |
| IČO | 00002801 |

1. **Partner, ktorý sa bude zúčastňovať realizácie národného projektu (ak relevantné)**

|  |  |
| --- | --- |
| Zdôvodnenie potreby partnera národného projektu (ak relevantné)[[3]](#footnote-4) | N/A |
| Kritériá pre výber partnera[[4]](#footnote-5) | N/A |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | N/A |
| Obchodné meno/názov | N/A |
| Sídlo | N/A |
| IČO | N/A |

1. **Predpokladaný časový rámec**

Dátumy v tabuľke nižšie nie sú záväzné, ale predstavujú vhodný a žiadúci časový rámec   
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 8/2018 |
| Uveďte plánovaný štvrťrok podpísania zmluvy o NFP s prijímateľom | Rozhodnutie o schválení - 3. štvrťrok 2018 |
| Uveďte plánovaný štvrťrok spustenia realizácie projektu | 3. štvrťrok 2018 |
| Predpokladaná doba realizácie projektu v mesiacoch | 64 mesiacov |

1. **Finančný rámec**

|  |  |
| --- | --- |
| Alokácia na vyzvanie (zdroj EÚ a ŠR) | 8 210 398,00 EUR |
| Celkové oprávnené výdavky projektu | 8 210 398,00 EUR |
| Vlastné zdroje prijímateľa | 0,00 EUR |

1. **Východiskový stav**
   1. **Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

* Energetická politika Slovenskej republiky (2014),
* Programové vyhlásenie vlády SR na roky 2016 − 2020,
* Operačný program Kvalita životného prostredia,
* Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES,
* Zákon č. 321/2014 Z. z. o energetickej efektívnosti a o zmene a doplnení niektorých zákonov,
* Vyhláška č. 179/2015 Z. z. Ministerstva hospodárstva Slovenskej republiky zo 6. júla 2015 o energetickom audite.
  1. **Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

Projekt priamo nadväzuje na vyhodnotenie energetických auditov, ktoré obsahuje zosumarizované informácie o možných úsporách energie pre rôzne druhy budov, ktoré vyplynuli zo záverov auditov vypracovaných Slovenskou inovačnou a energetickou agentúrou v rámci národného projektu „Podpora nástrojov na zavádzanie a optimalizáciu opatrení v oblasti energetickej efektívnosti verejných budov“. Rovnako nadväzuje na pripravovanú Stratégiu podpory energetických služieb pripravovanú v spolupráci s Ministerstvom financií SR.

* 1. **Uveďte, na ktoré z ukončených a prebiehajúcich národných projektov[[5]](#footnote-6) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):**

Projekt nadväzuje na národné projekty z programového obdobia 2007-2013. NP „Podpora osvety a poradenstva v rámci efektívneho využívania energie a využívania obnoviteľných zdrojov energie, vrátane zvýšenia informovanosti širokej verejnosti“ rozširuje informácie o zohľadnenie dopadu na nízkouhlíkové hospodárstvo a kvalitu životného prostredia, pričom sa zameriava na skupiny špecialistov v oblasti premeny, distribúcie a využívania energie. Projekt priamo nadväzuje aj na pokračovanie pilotného projektu „Podpora nástrojov na zavádzanie a optimalizáciu opatrení v oblasti energetickej efektívnosti verejných budov“, v rámci ktorého bolo vyhotovených pre štátnu správu a samosprávu 250 energetických auditov verejných budov, formou spracovania ďalších auditov verejných budov s dôrazom na monitorovanie spotreby energie zariadení, pre ktoré nie je inštalované samostatné meranie a mohli by mať významný vplyv na spotrebu energie a spoluprácu pri zavádzaní systémov merania a riadenia spotreby energie, ako aj zavádzania systémov energetického a environmentálneho manažérstva a audit (EMAS) v budovách štátnej správy a samosprávy.

* 1. **Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):**

Profesijné organizácie, ktoré sa čiastočne zaoberajú nízkouhlíkovými opatreniami sú v SR spravidla financované z členských príspevkov. Často nemajú k dispozícii dostatočné finančné a personálne kapacity na to, aby sledovali vývoj v oblasti všeobecne záväzných právnych predpisov ako aj vedy a techniky tak, aby svojim členom poskytovali potrebné informácie. Nemajú vybudovanú spoločnú platformu, v rámci ktorej by si navzájom odovzdávali skúsenosti a informovali o dobrých praktikách, osobitne v perspektívnych oblastiach akou je aj poskytovanie energetických služieb. Aktuálne informácie sa špecialistom poskytujú skôr sporadicky a to najmä na seminároch a konferenciách, kde nie je dostatočný priestor na diskutovanie a riešenie konkrétnych profesijných problémov.

* 1. **Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner).**

**N/A.**

SIEA má v súčasnosti 320 zamestnancov a okrem pracoviska v Bratislave k dispozícii aj tri regionálne pracoviská (Trenčín, Banská Bystrica, Košice). Žiadateľ má v organizačnej štruktúre vytvorenú Sekciu energetických činností, v rámci ktorej je zamestnaných vyše 60 pracovníkov zväčša odborníkov v energetike a energetických audítorov. Predmetný projekt bude zastrešovať približne 25 odborníkov a energetických audítorov, ktorí majú skúsenosti s realizáciou podobného projektu „Podpora nástrojov na zavádzanie a optimalizáciu opatrení v oblasti energetickej efektívnosti verejných budov" realizovaného v priebehu roku 2015.

1. **Vysvetlite hlavné ciele NP (stručne):**

Národný projekt Odborne o energii bude realizovaný prostredníctvom jednej hlavnej aktivity a dvoch podaktivít.

Cieľom projektu je strategicky a profesionálne pristupovať k energeticky efektívnemu nízkouhlíkovému hospodárstvu vo všetkých sektoroch zabezpečením kontinuálneho poskytovania informácií o nízkouhlíkových opatreniach na viacerých na seba nadväzujúcich úrovniach odbornosti a to najmä pre cieľové skupiny:

* technikov (inštalatérov) v oblasti realizácie opatrení energetickej efektívnosti a využívania obnoviteľných zdrojov energie;
* projektantov v oblasti realizácie opatrení energetickej efektívnosti a využívania OZE;
* poskytovateľov podporných energetických služieb;
* poskytovateľov energetických služieb s garantovanou úsporou energie;
* energetických manažérov v oblasti elektroenergetiky, plynárenstva a tepelnej energetiky;
* energetických audítorov;
* odborne spôsobilé osoby na pravidelnú kontrolu vykurovacích systémov a klimatizačných systémov;
* zamestnancov verejného sektora, ktorí sa zaoberajú používaním energie a nízkouhlíkovými opatreniami.

Predmetom projektu sú dve základné oblasti :

1. zvyšovanie informovanosti a zriadenie Centra podpory informačnej platformy - a to najmä vykonaním prieskumu a vypracovaním analýzy profesijnej odbornej úrovne informovanosti o energeticky efektívnom nízkouhlíkovom hospodárstve, o energetických službách s garantovanou úsporou energie, potrebných úkonov na ich prípravu a realizácia zvyšovania odbornej úrovne cieľových skupín, správneho nastavenia zmluvného rámca so spoločnosťami poskytujúcimi energetické služby, návrh štruktúry a spôsobu prevádzky informačnej platformy pre cieľové skupiny, prevádzka informačnej platformy formou poskytovania informácii v tlačenej a elektronickej forme, zber prezentovanie aktuálnych domácich a zahraničných poznatkov a skúseností na odborných podujatiach, vytváranie prístupných databáz a výpočtových nástrojov použiteľných pre efektívnu aplikáciu nízkouhlíkových opatrení vo fáze navrhovania, realizácie a vyhodnocovania a pod.
2. poskytnutie podpory pre návrh realizácie nízkouhlíkových opatrení vo verejných budovách, - a to najmä vypracovaním relevantného počtu energetických auditov takýchto budov.
3. **Očakávaný stav a merateľné ciele**

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[6]](#footnote-7). | | | | | | |
| --- | --- | --- | --- | --- | --- | --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | | | Súvisiaci programový ukazovateľ[[7]](#footnote-8) |
| Zriadenie a prevádzka Centra podpory informačnej platformy | Počet zavedených systémov kontinuálneho zvyšovania informovanosti | 10 | Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb | | | P0575 |
| Zriadenie a prevádzka Centra podpory informačnej platformy | Počet energetických auditov | 125 | Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb | | | P0160 |
| Zriadenie a prevádzka Centra podpory informačnej platformy | Počet informačných materiálov | 50 | Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb | | | P0166 |
| Iné údaje, ktorými je možné sledovať napĺňanie cieľov národného projektu (ak relevantné) | | | | | | |
| Cieľ národného projektu | Ukazovateľ | Indikatívna cieľová hodnota | | Aktivita projektu | | |
| N/A | N/A | N/A | | N/A | N/A | |

1. **Bližší popis merateľných ukazovateľov[[8]](#footnote-9)**

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[9]](#footnote-10) | P0575 Počet zavedených systémov kontinuálneho zvyšovania informovanosti |
| Akým spôsobom sa budú získavať dáta? | Počet zavedených systémov kontinuálneho zvyšovania informovanosti pre verejný sektor, energetických manažérov, audítorov alebo poskytovateľov energetických služieb. |
| Názov merateľného ukazovateľa9 | P0160 Počet energetických auditov |
| Akým spôsobom sa budú získavať dáta? | Počet vypracovaných energetických auditov v zmysle všeobecne záväzných právnych predpisov, minimálne však v rozsahu prílohy č. 6 smernice 2012/27/EÚ o energetickej efektívnosti. |
| Názov merateľného ukazovateľa9 | P0166 Počet informačných materiálov |
| Akým spôsobom sa budú získavať dáta? | Počet poskytnutých informačných materiálov v tlačenej a elektronickej forme (napr.: brožúry, web stránky, prezentácie, publikácie, články v odborných časopisoch, atď.). |

1. **Očakávané dopady**

|  |  |  |
| --- | --- | --- |
| Zoznam prínosov a prípadných iných dopadov, ktoré sa dajú očakávať pre jednotlivé cieľové skupiny | | |
| Dopady | Cieľová skupina (ak relevantné) | Počet[[10]](#footnote-11) |
| Nárast profesijnej úrovne v oblasti energeticky efektívneho nízkouhlíkového hospodárstva vo všetkých sektoroch a nízkouhlíkových opatreniach na viacerých na seba nadväzujúcich úrovniach odbornosti | Zamestnanci verejného sektora, ktorý sa zaoberajú používaním energie a nízkouhlíkovými opatreniami | Početnosť skupiny v súčasnosti SIEA nevie stanoviť, nakoľko nedisponuje databázou takýchto osôb |
| Odborne spôsobilé osoby na pravidelnú kontrolu vykurovacích systémov a klimatizačných systémov | 426 odborne spôsobilých osôb z toho 263 odborne spôsobilých osôb na pravidelnú kontrolu vykurovacích systémov (zdroj: <http://www.siea.sk/materials/files/vzdelavanie/kontrola_kotlov/zoznam_odborne_sposobilych_osob/zoznam_odborne_sposobilych_osob.pdf>) a 163 odborne spôsobilých osôb na pravidelnú kontrolu klimatizačných systémov (zdroj: <http://www.siea.sk/materials/files/vzdelavanie/klima/zoznam_odborne_sposobilych_osob/zoznam_odborne_sposobilych_osob_k.pdf>) |
| Nárast profesijnej úrovne v oblasti energeticky efektívneho nízkouhlíkového hospodárstva vo všetkých sektoroch a nízkouhlíkových opatreniach na viacerých na seba nadväzujúcich úrovniach odbornosti | Energetický audítor | 316 energetických audítorov (zdroj: <http://www.siea.sk/materials/files/vzdelavanie/energeticky_auditor/Zoznam_En_auditorov_SIEA.pdf>) |
| Energetický manažéri v oblasti elektro-energetiky, plynárenstva a tepelnej energetiky | 1762 osôb z toho 270 v oblasti plynárenstva (zdroj: <http://www.siea.sk/materials/files/vzdelavanie/plyn/Zoznam_OSO_plyn_41b.pdf>) a 787 osôb v oblasti tepelnej energetiky (zdroj: <http://www.siea.sk/materials/files/vzdelavanie/tepelna_energetika/Zoznam_OSO_teplo_AOP.pdf>)  A 705 osôb v oblasti elektroenergeticky (zdroj: <http://www.siea.sk/materials/files/vzdelavanie/elektroenergetika/Zoznam_OSO_elektrina_AOP.pdf>) |
| Poskytovatelia energetických služieb s garantovanou úsporou | 47 poskytovateľov garantovanej energetickej služby a 27 odborne spôsobilých osôb na poskytovanie energetickej služby http://www.mhsr.sk/energetika/energeticka-efektivnost/poskytovanie-energetickej-sluzby |
| Poskytovatelia podporných energetických služieb | 107 poskytovateľov podpornej energetickej služby  http://www.mhsr.sk/energetika/energeticka-efektivnost/poskytovanie-energetickej-sluzby |
| Projektantov v oblasti realizácie energetickej efektívnosti a využívania OZE | Početnosť skupiny v súčasnosti SIEA nevie stanoviť, nakoľko nedisponuje databázou takýchto osôb |
| Technici (inštalatéri) v oblasti realizácie energetickej opatrení efektívnosti a využívania OZE | 1 992 inštalatérov zariadení OZE, z toho 203 pre tepelné čerpadlá, 120 pre kotly na biomasu, 930 pre fotovoltické panely a 739 pre slnečné tepelné kolektory  <http://www.mhsr.sk/energetika/obnovitelne-zdroje-energie/osvedcenia-pre-instalaterov>  Početnosť skupiny inštalatérov v oblasti realizácie opatrení energetickej v súčasnosti SIEA nevie stanoviť, nakoľko nedisponuje databázou takýchto osôb |

1. **Aktivity**
2. **Uveďte detailnejší popis aktivít.**

Hlavná aktivita národného projektu zabezpečovaného Slovenskou inovačnou a energetickou agentúrou je založená na špecifických systémoch pravidelného poradenstva a zvyšovania informovanosti o nízkouhlíkových opatreniach najmä pre:

* technikov (inštalatérov) v oblasti realizácie opatrení energetickej efektívnosti a využívania OZE;
* projektantov v oblasti realizácie opatrení energetickej efektívnosti a využívania OZE,
* poskytovateľov energetických služieb;
* energetických manažérov;
* energetických audítorov;
* odborne spôsobilé osoby na pravidelnú kontrolu vykurovacích systémov a klimatizačných systémov;
* zamestnancov verejného sektora, ktorí sa zaoberajú používaním energie a nízkouhlíkovými opatreniami.

Prioritou špecifických systémov pravidelného poradenstva a zvyšovania informovanosti bude poskytovanie informácií formou pravidelných na seba nadväzujúcich odborných podujatí s poskytnutím informačných materiálov v tlačenej a elektronickej forme a vytvorenie informačnej platformy najmä prostredníctvom elektronickej komunikácie, ktorá bude, okrem iného, obsahovať databázu vypracovaných nízkouhlíkových stratégií pre všetky typy území, databázu verejných budov a podnikov, v ktorých sa realizoval energetický audit so sprístupnením údajov, ktoré nepodliehajú ochrane osobných údajov a obchodného tajomstva podľa všeobecne záväzných právnych predpisov. Touto formou bude zároveň zabezpečená synergia ďalších národných projektov SIEA.

Súčasťou špecifického systému pravidelného poradenstva a zvyšovania informovanosti pre zamestnancov verejného sektora, ktorí sa zaoberajú nízkouhlíkovými opatreniami a používaním energie bude aj pokračovanie pilotného projektu „Podpora nástrojov na zavádzanie a optimalizáciu opatrení v oblasti energetickej efektívnosti verejných budov“ formou spracovania ďalších auditov verejných budov avšak už aj s dôrazom na iné kvalitatívne aspekty ako je napr. monitorovanie spotreby energie zariadení, pre ktoré nie je inštalované samostatné meranie a mohli by mať významný vplyv na spotrebu energie, spolupráca pri zavádzaní systémov merania a riadenia spotreby energie ako aj zavádzania systémov energetického a environmentálneho manažérstva, schémy EÚ pre environmentálne manažérstvo a audit (EMAS) v budovách štátnej správy.

Pri zabezpečovaní národného projektu bude SIEA spolupracovať s relevantnými profesijnými zväzmi a združeniami a s mimovládnymi neziskovými organizáciami a vymieňať si skúsenosti a využívať poznatky z už realizovaných alebo pripravovaných medzinárodných projektov ako napr. „BUILD UP SKILLS“.

Národný projekt Odborne o energii bude realizovaný prostredníctvom jednej hlavnej aktivity „Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb“ a bude sa realizovať prostredníctvom dvoch podaktivít:

**Podaktivita 1: Zavádzanie systému pravidelného poradenstva a zvyšovania informovanosti**

SIEA v spolupráci so zástupcami ústrednej správy a územnej samosprávy, s profesijnými združeniami (napr. Cech vykurovania a tepelnej techniky, Slovenská spoločnosť pre techniku prostredia, Slovenský zväz výrobcov tepla, Slovenský zväz pre chladiacu a klimatizačnú techniku, Združenie priemyselných odberateľov energie, Zväz elektrotechnického priemyslu a pod.), slovenskými partnermi projektu „BUILD UP SKILLS“ a inými relevantnými inštitúciami spracuje prieskum a posúdi úroveň informovanosti o energeticky efektívnom nízkouhlíkovom hospodárstve špecialistov, ktorí sa budú dlhodobo zaoberať navrhovaním a realizáciou nízkouhlíkových opatrení. Na tento účel zriadi pracovnú skupinu, v ktorej sa budú priebežne prerokovávať aktuálne zistenia a navrhovať vhodné nástroje. Na základe výsledkov v podobe ucelenej analýzy navrhne SIEA rozsah systémov kontinuálneho zvyšovania informovanosti, štruktúru a spôsob prevádzky informačnej platformy vrátane určenia kompetencií centra podpory informačnej platformy. Súčasťou tejto analýzy bude aj osobitné zameranie na poskytovanie energetických služieb a zriadenie tzv. Kontaktného bodu pre ucelené poskytovanie odborných informácií o energetických službách s garantovanou úsporou energie.

SIEA zriadi Centrum podpory informačnej platformy a začne pripravovať rozsah systémov kontinuálneho zvyšovania informovanosti. Aktivity doplní a aktualizuje po vyhotovení „*Analýzy odbornej úrovne informovanosti o energeticky efektívnom nízkouhlíkovom hospodárstve*“. Centrum informačnej platformy bude zabezpečovať informácie o všeobecne záväzných právnych predpisoch, technických predpisoch, technických riešeniach, najlepších dostupných technológiách, systematicky ich triediť a poskytovať podľa odborného zamerania systémov kontinuálneho zvyšovania informovanosti, o potrebných úkonov pre prípravu energetických služieb s garantovanou úsporou energie, správneho nastavenia zmluvného rámca medzi správcami budov a  spoločnosťami poskytujúcimi energetické služby, zoznamom takýchto spoločností na trhu a iné.

V rámci projektu sa predbežne uvažuje so zavedením 10 špecializovaných systémov kontinuálneho zvyšovania informovanosti aj prostredníctvom rôznych podujatí najmä seminárov, konferencií a workshopov. Na príprave a poskytovaní odborných informácií sa budú podieľať experti z radov zamestnancov SIEA, zástupcov profesijných zväzov a združení a iných relevantných inštitúcií a samostatní odborní zamestnanci špecialisti, ktorí budú zabezpečovať komunikáciu medzi odborníkmi. Aktuálne informácie budú sprostredkované najmä elektronicky cez webové sídlo ([www.siea.sk](http://www.siea.sk)) a elektronickou poštou, formou neperiodických publikácií a  odborných podujatí vrátane podujatí s praktickými ukážkami technických riešení. Súčasťou poskytovania informácií bude aj sprostredkovanie informácií zo zahraničných zdrojov a zahraničných podujatí, ako aj zabezpečenia vybraných odborných informácií a technických predpisov v slovenskom jazyku.

Dobré príklady, referenčné hodnoty spotreby energie, typizované technické riešenia, náklady na realizáciu nízkouhlíkových opatrení, projekty vhodné na aplikáciu energetických služieb sú vybrané príklady údajov, ktoré budú poskytované a periodicky aktualizované v databázach nízkouhlíkových stratégií pre všetky typy území, verejných budov a podnikov, v ktorých sa realizoval energetický audit a pod.

**Podaktivita 2: Vykonanie a vypracovanie energetických auditov vo verejných budovách**

Prostredníctvom expertov najmä z radov zamestnancov SIEA, zástupcov profesijných zväzov a združení a iných relevantných inštitúcií sa poskytne technická a odborná podpora pri monitorovaní a riadení spotreby energie vo verejných budovách a vypracuje sa 125 energetických auditov, ktorých súčasťou bude aj prevádzkové meranie významných spotrebičov energie vo verejnej budove. Pri vypracovaní energetických auditov sa predpokladá aktívna účasť prevádzkovateľa auditovanej verejnej budovy, aby získal technické skúsenosti na aplikáciu nízkouhlíkových opatrení, ako aj v oblasti merania a riadenia spotreby energie v budove.

Popri hlavných aktivitách bude realizácia projektu zabezpečovaná prostredníctvom podporných aktivít a to najmä:

1. riadenie projektu;
2. publicita a informovanosť.

Na tento účel budú využití prioritne zamestnanci SIEA.

**b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.**

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Aktivita 1 | Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb | SIEA − žiadateľ | 64 mesiacov |

1. **Rozpočet**

Predložený indikatívny rozpočet spĺňa kritérium „hodnota za peniaze“. Ceny uvedené v rozpočte sú na základe vykonaných prieskumov trhu. Nakoľko má žiadateľ dlhodobé skúsenosti s implementáciou projektov financovaných zo ŠF, vychádzajú ceny z limitov a oprávnenosti výdavkov zo zrealizovaných projektov.

Personálne náklady prijímateľa rešpektujú internú mzdovú politiku SIEA. Personálne kapacity zodpovedajúce za riadenie a podpornú administráciu projektu boli naplánované s ohľadom na náročnosť projektu a plánovanú aktivitu projektu a jeho podaktivity.

V projekte plánované tovary a služby budú obstarané s princípom transparentnosti, efektívnosti a hospodárnosti v procese verejného obstarávania.

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity** | **Celková suma** | **Uveďte plánované vecné vymedzenie** |
| **Aktivita 1** | **8 210 398 EUR** |  |
| 01 – Dlhodobý nehmotný majetok | 12 000 EUR | 013 Softvér |
| 02 – Dlhodobý hmotný majetok | 137 520 EUR | 022 Samostatné hnuteľné veci a súbory hnuteľných vecí, 023 Dopravné prostriedky |
| 11 – Materiál | 32 306,62 EUR | 112 Zásoby |
| 51 – Služby | 2 104 011,06 EUR | 518 Ostatné služby |
| 52 – Osobné náklady | 5 232 196,80 EUR | 521 Mzdové výdavky |
| 90 – Paušálna sadzba | 692 363,52 EUR | 902 - Paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68 ods. 1, písm. b) |
| **Podporné aktivity SPOLU** | 0 EUR |  |
| **CELKOM** | **8 210 398 EUR** |  |

1. **Deklarujte, že NP vyhovuje zásade doplnkovosti (t. j. nenahrádza verejné   
   alebo ekvivalentné štrukturálne výdavky členského štátu v súlade s článkom 95 všeobecného nariadenia).**

Národný projekt vyhovuje  zásade doplnkovosti, tzn. nenahrádza verejné alebo ekvivalentné štrukturálne výdavky členského štátu v súlade s článkom 95 všeobecného nariadenia.

1. **Bude v národnom projekte využité zjednodušené vykazovanie výdavkov? Ak áno, aký typ?**

Áno, paušálna sadzba.

1. **Štúdia uskutočniteľnosti vrátane analýzy nákladov a prínosov.**

*Informácie sa vypĺňajú iba pre investičné[[11]](#footnote-12) typy projektov.*

|  |  |
| --- | --- |
| **Štúdia uskutočniteľnosti vrátane analýzy nákladov a prínosov** | |
| Existuje relevantná štúdia uskutočniteľnosti**[[12]](#footnote-13)** ? (áno/nie) | Nie |
| Ak je štúdia uskutočniteľnosti dostupná na internete, uveďte jej názov a internetovú adresu, kde je štúdia zverejnená. | Nie |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok). | Nie |

1. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-2)
2. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-3)
3. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-4)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber − určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-5)
5. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-6)
6. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-7)
7. Národný projekt by mal obsahovať minimálne jeden relevantný projektový ukazovateľ, ktorý sa agreguje   
   do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-8)
8. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-9)
9. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-10)
10. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-11)
11. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-12)
12. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na: <http://www.rokovania.sk/Rokovanie.aspx/BodRokovaniaDetail?idMaterial=26598>). [↑](#footnote-ref-13)