Ministerstvo životného prostredia - Riadiaci orgán pre OP Kvalita životného prostredia

**Zámer národného projektu**

|  |  |
| --- | --- |
| **Operačný program:** | Kvalita životného prostredia |
| **Prioritná os:** | 2. Adaptácia na nepriaznivé dôsledky zmeny klímy so zameraním na ochranu pred povodňami |
| **Špecifický cieľ:** | 2.1.1. Zníženie rizika povodní a negatívnych dôsledkov zmeny klímy, aktivita F. |
| **Žiadateľ:** | Slovenská agentúra životného prostredia |
| **Názov projektu:** | Informačný program o nepriaznivých dôsledkoch zmeny klímy a možnostiach proaktívnej adaptácie - Akčný plán na riešenie dôsledkov sucha a nedostatku vody H2ODNOTA JE VODA |
| **Celkové oprávnené výdavky projektu:** | 2 500 000,00 EUR |
| **Požadovaná výška NFP:** | 2 500 000,00 EUR |

1. **Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?**

NP Informačný program o nepriaznivých dôsledkoch zmeny klímy a možnostiach proaktívnej adaptácie - Akčný plán na riešenie dôsledkov sucha a nedostatku vody H2ODNOTA JE VODA rieši z hľadiska jeho vecného zamerania, charakteru aktivity, geografického záberu, komplexne a systémovo informačné aktivity špecifikované v Prioritnej osi 2 Operačného programu Kvalita životného prostredia. Národný projekt je viazaný na Akčný plán na riešenie dôsledkov sucha a nedostatku vody H2ODNOTA JE VODA (ďalej len „Akčný plán“). Akčný plán bol vypracovaný medzirezortnou pracovnou skupinou Ministerstva životného prostredia Slovenskej republiky (ďalej len „MŽP SR“). Jej členmi boli okrem zástupcov MŽP SR a rezortných organizácií (Výskumný ústav vodného hospodárstva, Slovenský hydrometeorologický ústav, Slovenský vodohospodársky podnik, š. p. a Vodohospodárska výstavba, š. p.), aj Slovenská technická univerzita v Bratislave, Univerzita Komenského v Bratislave, Ministerstvo pôdohospodárstva a rozvoja vidieka SR, Národné poľnohospodárske a potravinárske centrum – Výskumný ústav pôdoznalectva a ochrany pôdy, a GWP Central and Eastern Europe, Úrad vlády SR a Slovenská akadémia vied. . Akčný plán bol schválený v marci 2018 vládou SR. Cieľom Akčného plánu je predchádzať suchu preventívnymi opatreniami a eliminovať negatívne dôsledky zmeny klímy. Zmena klímy prinesie zvýšený výskyt extrémnych javov, najmä vo forme sucha a nedostatku vody. Preto je potrebné pripraviť sa na tieto zmeny nie len realizáciou a prevádzkou konkrétnych preventívnych opatrení, ale aj dôslednou informovanosťou verejnosti o možných hrozbách vyplývajúcich zo zmeny klímy. Nakoľko celá príprava Akčného plánu bola zastrešená MŽP SR, je potrebné zabezpečiť, aby informovanie na národnej úrovni bolo rovnako zastrešené jednou organizáciou, ktorá bude efektívne koordinovať čiastkové aktivity Akčného plánu. Implementáciou národného projektu sa teda zabezpečí informovanie na národnej úrovni prierezovo na celom Slovensku prostredníctvom rezortnej organizácie MŽP SR s celoslovenskou pôsobnosťou v oblasti životného prostredia - Slovenskou agentúrou životného prostredia, sa zabezpečí rovnomerné informovanie širokej verejnosti.

Národný projekt je v súlade s tematickým cieľom OP KŽP: Podpora prispôsobovania sa zmene klímy, predchádzanie a riadenie rizika (TC5). Národný projekt vychádza z odporúčaní Európskej komisie uvedených v Pozičnom dokumente EK k vypracovaniu Partnerskej dohody a programov na Slovensku na roky 2014-2020 ako aj Partnerskej dohody SR na roky 2014-2020. Informačné a osvetové aktivity sú obsiahnuté v IP1 PO2, ktoré národný projekt rieši. Aktivity národného projektu sú v súlade so Stratégiou, zásadami a prioritami štátnej environmentálnej politiky (1993), najmä v cieli: environmentálna politika vo výchove, vzdelávaní, verejnej informovanosti, organizácii, riadení a koordinácii starostlivosti o životné prostredie, ako aj v súlade s Národnou stratégiou trvalo udržateľného rozvoja (2001, ÚV SR č.978/2001). Podporu nástrojov informovanosti špecifikuje aj samotná rezortná koncepcia environmentálnej osvety, výchovy a vzdelávania, naplnenie jej cieľov bude významne realizované prostredníctvom národného projektu. Samotný OP KŽP podporuje osvetu v oblastiach pokrytých programom, okrem iného aj v oblasti ochrany vôd a adaptácii na zmenu klímy. Aktivity národného projektu sú v súlade so Stratégiou adaptácie Slovenskej republiky na nepriaznivé dôsledky zmeny klímy (schválenej Vládou SR uznesením č. 148/2014). Samotná stratégia konštatuje, že doterajšie informačné kampane sa nerealizovali systémovo. Tento stav má byť odstránený aj realizáciou národného projektu. Medzi prioritné opatrenia stratégie patria opatrenia na realizáciu informačných kampaní a programov (všeobecne prospešné opatrenia), ako aj opatrenia smerujúce k dostupnosti informácií na zníženie rizík spojených s extrémnymi vplyvmi počasia. Realizáciou informačných aktivít a programov vo forme národného projektu sa prispeje k systémovému riešeniu problematiky v oblasti predchádzania následkov sucha preventívnymi opatreniami a eliminácie negatívnych dôsledkov zmeny klímy. Slovenská agentúra životného prostredia je jedinou prierezovou organizáciou rezortu Ministerstva životného prostredia SR a má v kompetencii podporu nástrojov informačného charakteru so zameraním na ciele Prioritnej osi 2 OP KŽP, čo jej vyplýva aj z platného štatútu, písm. s) koncepčné a koordinačné zabezpečenie a realizácia informačných, propagačných a osvetových aktivít a programov na národnej úrovni.

Významnou argumentačnou bázou pre takto koncipovaný NP je jeho koncepčnosť a komplexnosť v porovnaní s dopytovo orientovanými projektmi (ďalej len „DOP“). V prípade riešenia cez DOP, by nebol zabezpečený komplexný systémový prístup k napĺňaniu strategických cieľov EÚ a SR a riešené by boli spravidla len čiastkové ciele národných stratégií a politík. Ďalej realizáciou projektu formou národného projektu bude zabezpečené dosiahnutie strategických cieľov v oblasti predchádzania suchu a eliminácie negatívnych dôsledkov zmeny klímy a tiež efektívne vynaloženie finančných prostriedkov alokovaných na príslušnú aktivitu.

1. **Príslušnosť národného projektu k relevantnej časti operačného programu**

|  |  |
| --- | --- |
| Prioritná os | 2. Adaptácia na nepriaznivé dôsledky zmeny klímy so zameraním na ochranu pred povodňami |
| Investičná priorita | 2.1. Podpora investícií na prispôsobovanie sa zmene klímy vrátane ekosystémových prístupov |
| Špecifický cieľ | 2.1.1. Zníženie rizika povodní a negatívnych dôsledkov zmeny klímy, aktivita F. |
| Miesto realizácie projektu (na úrovni kraja) | Celé územie SR |
| Identifikácia hlavných cieľových skupín (ak relevantné) | Obyvatelia SR, subjekty verejnej správy, subjekty súkromného sektora |

1. **Prijímateľ[[1]](#footnote-1) národného projektu**

|  |  |
| --- | --- |
| Dôvod určenia prijímateľa národného projektu[[2]](#footnote-2) | Realizácia predmetných aktivít aj formou národného projektu prijímateľa Slovenská agentúra životného prostredia je definovaná priamo v OP KŽP, t.j. táto forma realizácie predmetnej aktivity je v súlade so závermi negociácií uskutočnenými v rámci procesu prípravy OP KŽP s partnermi na národnej úrovni a Európskou komisiou.  Realizáciou komplexu mediálnych aktivít vo forme národného projektu sa systémovým spôsobom zabezpečí propagácia a informovanosť o opatreniach zahrnutých v dokumente „H2ODNOTA JE VODA – Akčný plán na riešenie dôsledkov sucha a nedostatku vody“ (ďalej len „Akčný plán H2O“), schválenom uznesením vlády SR č. 110 zo 14. marca 2018. Z hľadiska zabezpečenia komplexného, odborného, jednotného a systémového prístupu je dôležité zabezpečiť realizáciu predmetnej aktivity centrálne zo strany SAŽP, ktorá má okrem príslušnej kompetencie aj dostatočné kapacity a skúsenosti s realizáciou obdobných aktivít. Zároveň platí, že z pohľadu národnej koordinácie nie je vhodné, aby informovanie verejnosti o opatreniach v Akčnom pláne H2O bolo riešené nekoordinovane, iba dopytovo-orientovaným spôsobom, keďže by takto nebolo možné efektívne zabezpečiť koordináciu poskytovaných informácií z odborného a časového hľadiska, ako aj ich interpretáciu v súlade s vládou schváleným Akčným plánom H2O. |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | SAŽP ako prijímateľ národného projektu je uvedená priamo v platnom OP KŽP.  SAŽP je jedinou organizáciou rezortu Ministerstva životného prostredia SR prierezového charakteru, pričom v kompetencii má aj podporu nástrojov informačného charakteru v oblasti životného prostredia, koncepčné a koordinačné zabezpečenie a realizáciu informačných, propagačných a osvetových aktivít a programov na národnej úrovni (čo jej vyplýva z platného štatútu - písmeno s)).  Aj na základe vyššie uvedených skutočností bola SAŽP identifikovaná ako oprávnený prijímateľ predmetného NP už vo fáze prípravy OP KŽP.  Doterajšie skúsenosti s realizáciou obdobných aktivít umožnili SAŽP vybudovanie potrebných administratívnych kapacít, čo dáva predpoklad na úspešné zabezpečenie udržateľnej realizácie tohto NP, keďže jednou z úloh SAŽP je okrem iného aj zvyšovanie environmentálneho povedomia verejnosti prostredníctvom ucelenej ponuky programov neformálnej environmentálnej výchovy a osvety na národnej a regionálnej úrovni. SAŽP zabezpečuje praktickú, metodickú, publikačnú, projektovú a koncepčnú činnosť v tejto oblasti. Organizuje vzdelávacie a informačné podujatia, spolupracuje so zainteresovanými rezortami (napr. MŠVVaŠ SR), inštitúciami a mimovládnymi organizáciami na Slovensku aj v zahraničí. Realizuje úlohy v zmysle Koncepcie environmentálnej výchovy,  vzdelávania a osvety do roku 2025, Národnej stratégie trvalo udržateľného rozvoja, ako aj Stratégie EHK OSN pre výchovu k trvalo udržateľnému rozvoju.  Na základe uvedeného je pre realizáciu predmetného NP v zmysle platného znenia schváleného OP KŽP možný iba jeden prijímateľ - SAŽP. |
| Obchodné meno/názov (aj názov sekcie ak relevantné) | Slovenská agentúra životného prostredia |
| Sídlo | Tajovského 28, 975 90 Banská Bystrica |
| IČO | 00626031 |

1. **Partner, ktorý sa bude zúčastňovať realizácie národného projektu (ak relevantné)**

|  |  |
| --- | --- |
| Zdôvodnenie potreby partnera národného projektu (ak relevantné)[[3]](#footnote-3) | Bez partnera |
| Kritériá pre výber partnera [[4]](#footnote-4) | Bez partnera |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | Bez partnera |
| Obchodné meno/názov | Bez partnera |
| Sídlo | Bez partnera |
| IČO | Bez partnera |

1. **Predpokladaný časový rámec**

|  |  |
| --- | --- |
| Dátum vyhlásenia vyzvania vo formáte Mesiac/Rok | 9/2018 |
| Uveďte plánovaný štvrťrok podpísania zmluvy o NFP s prijímateľom | 4.štvrťrok 2018 |
| Uveďte plánovaný štvrťrok spustenia realizácie projektu | 2.štvrťrok 2018 |
| Predpokladaná doba realizácie projektu v mesiacoch | 36 |

1. **Finančný rámec**

|  |  |
| --- | --- |
| Alokácia na vyzvanie (zdroj EÚ a ŠR) | 2 500 000,00 EUR |
| Celkové oprávnené výdavky projektu | 2 500 000,00 EUR |
| Vlastné zdroje prijímateľa | 0 |

1. **Východiskový stav**
   1. **Východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

* Akčný plán na riešenie dôsledkov sucha a nedostatku vody H2ODNOTA JE VODA schválený uznesením vlády SR č. 110 zo 14. marca 2018

<http://www.rokovania.sk/Rokovanie.aspx/BodRokovaniaDetail?idMaterial=27274>;

* OP KŽP, PO2, IP 1 ŠC 2.1.1., oprávnená aktivita F. Informačné programy o nepriaznivých dôsledkoch zmeny klímy a možnostiach proaktívnej adaptácie;
* Európska komisia, 2012. Správa o prehodnotení stratégie manažmentu nedostatku vody & sucha v EÚ; doplnok dokumentu (KOM (2012)672), pracovný dokument členov Komisie; Rámcová smernica o vode 2000/60/ES, Smernica o hodnotení a manažmente povodňových rizík 2007/60/ES, Stratégia EÚ pre adaptáciu na zmenu klímy, Koncepcia na ochranu vodných zdrojov Európy COM(2012)673 a závery Rady o udržateľnom hospodárení s vodami (17. október 2016)
* ICPDR Stratégia pre adaptáciu na zmenu klímy (aktualizácia 2017);
* Stratégia adaptácie Slovenskej republiky na nepriaznivé dôsledky zmeny klímy;
* Stratégia environmentálnej politiky Slovenskej republiky do roku 2030 (draft 2017);
* Vodný plán Slovenska (aktualizácia 2015);
* Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.
  1. **Predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

Navrhovaný zámer NP vychádza zo samotného Akčného plánu H2O, schváleného uznesením vlády SR č. 110 zo 14. marca 2018.

* 1. **Nadväznosť zámeru NP na ukončené a prebiehajúce, v čom je navrhovaný zámer NP odlišný a ako sú v ňom zohľadnené výsledky/dopady predchádzajúcich NP:**

Na rozdiel od schváleného zámeru NP SAŽP „Zlepšenie informovanosti a poskytovanie poradenstva v oblasti zlepšovania kvality životného prostredia na Slovensku“ bude predmetný národný projekt zameraný výlučne na realizáciu mediálnych aktivít na podporu opatrení zahrnutých v Akčnom pláne H2O. Zamedzenie duplicity predkladaného NP s už schváleným zámerom NP bude zabezpečené taktiež tým, že oba projekty budú zastrešené jednou organizáciou (SAŽP).

* 1. **Problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):**

Ako je uvedené v Akčnom pláne H2O, v dôsledku zvýšeného výskytu extrémnych javov súvisiacich so zmenou klímy je potrebné reagovať na tieto zmeny prípravou a realizáciou konkrétnych preventívnych opatrení na riešenie dôsledkov sucha a nedostatku vody.

Národný projekt si kladie za cieľ predostrieť problematiku dôsledkov sucha a nedostatku vody, obsiahnutú v Akčnom pláne H2O, mediálnou informačnou kampaňou všetkým občanom SR, subjektom verejnej správy a subjektom súkromného sektora a zároveň upriamiť ich pozornosť na tento fenomén odkazmi na informačné zdroje, kde budú jednoducho formulované preventívne opatrenia vychádzajúce z Akčného plánu H2O a dostupné možnosti pre ich riešenie.

* 1. **Administratívna, finančná a prevádzková kapacita žiadateľa**

Slovenská agentúra životného prostredia (SAŽP) je odbornou organizáciou Ministerstva životného prostredia SR s celoslovenskou pôsobnosťou zameranou na starostlivosť o životné prostredie a tvorbu krajiny v súlade so zásadami trvalo udržateľného rozvoja. SAŽP bola zriadená rozhodnutím ministra životného prostredia SR zo 17. mája 1993 ako rozpočtová organizácia Ministerstva životného prostredia SR, od 1. 1. 2001 je príspevkovou organizáciou. V roku 2005 boli SAŽP udelené certifikáty systému manažérstva kvality a systému environmentálneho manažérstva podľa noriem ISO 9001 a 14001.

SAŽP je právnickou osobou poverenou Ministerstvom životného prostredia SR vykonávať funkciu príslušného orgánu SR pre EMAS. Od roku 2013 je držiteľom osvedčenia MŠVVaŠ SR vykonávať výskum a vývoj. SAŽP zabezpečuje úlohy v oblastiach: Hodnotenie životného prostredia, Environmentálna informatika, Environmentálne služby, Environmentálne manažérstvo a nástroje environmentálnej politiky, Starostlivosť o mestské a vidiecke životné prostredie, Environmentálna výchova, vzdelávanie, osveta a komunikácia, Reporting a podpora plnenia medzinárodných záväzkov, medzinárodná spolupráca a Podpora štátnej environmentálnej politiky. SAŽP plní viacero významných funkcií. Je Národným ohniskovým bodom za SR pre spoluprácu s Európskou environmentálnou agentúrou (EEA). Zástupca SAŽP je členom Riadiaceho výboru (Management Board) EEA. SAŽP je taktiež tvorcom a prevádzkovateľom národného uzla európskej siete EIONET (European Environment Information and Observation Network), ktorá prepája EEA a 38 krajín Európy a umožňuje okamžitú informovanosť o stave životného prostredia v Európe. Zamestnanci SAŽP zabezpečujú členstvo SR v pracovných skupinách a štruktúrach OECD, UNEP, Európskej komisie a EEA. SAŽP má bohaté skúsenosti s realizáciou národných, cezhraničných a medzinárodných projektov vrátane projektov rozvojovej pomoci.

Riadenie projektu bude zabezpečované internými kapacitami, a to zamestnancami Odboru národných projektov. Táto úroveň bude zahŕňať najmä každodenné finančné riadenie, monitorovanie, publicitu a správu administratívnych úloh projektu. Z hľadiska udržateľnosti projektu je dôležité, aby jednotlivé interakcie boli manažované v súlade so stanovenými cieľmi a boli realizované prostredníctvom špičkových manažérskych a finančných kapacít, ktoré budú kooperovať v rámci tohto projektu.

Realizácia hlavnej aktivity projektu bude koordinovaná na úrovni prijímateľa – SAŽP, pričom bude prioritne zabezpečená externe, a to na základe výsledku verejného obstarávania.

NP bude v plnej výške financovaný zo zdrojov EÚ a ŠR bez potreby spolufinancovania žiadateľa. V prípade vzniku neoprávnených výdavkov, žiadateľ zabezpečí dodatočné finančné zdroje na financovanie projektu.

Z vyššie uvedeného vyplýva, že SAŽP má primeranú administratívnu, finančnú a prevádzkovú kapacitu pre navrhnutý národný projekt.

1. **Vysvetlite hlavné ciele NP (stručne):**

Hlavným cieľom národného projektu je predostrieť problematiku dôsledkov sucha a nedostatku vody, obsiahnutú v Akčnom pláne H2O, mediálnou informačnou kampaňou adresovanou širokému spektru subjektov a tým podporiť k dosahovanie stanoveného cieľa Akčného plánu H2O.

Prínos projektu k plneniu strategických dokumentov

Vzťah navrhovaného projektu k cieľu Akčného plánu H2O je uvedený vyššie a je zameraný na podporu jeho plnenia. Čo sa týka prínosu národného projektu k plneniu cieľov OP KŽP, národný projekt prispieva k realizácii aktivít v rámci prioritnej osi 2, špecifického cieľa 2.1.1, oprávnenej aktivity F. Informačné programy o nepriaznivých dôsledkoch zmeny klímy a možnostiach proaktívnej adaptácie.

Prínos projektu k socio-ekonomickému rozvoju oblasti pokrytej OP

Projekt nie je investičného charakteru, preto nie je možné exaktné vyjadrenie (kvantifikácia) jeho priameho vplyvu (kauzality) na rast hospodárstva.

Avšak pomocou objektívnych informácií o možnostiach a spôsoboch predchádzania dôsledkom sucha a nedostatku vody sa dôležitosť uvedenej problematiky dostane do povedomia verejnosti. To môže byť motivačným faktorom pre realizáciu opatrení uvedených v Akčnom pláne H2O, keďže až táto bude mať prínos k socio-ekonomickému rozvoju.

Prínos projektu k dosahovaniu špecifických cieľov a výsledkov na úrovni príslušnej prioritnej osi

Ciele projektu sú v súlade s intervenčnou logikou priamo prepojené na stanovené ciele   
na úrovni OP KŽP, kvantifikované prostredníctvom príslušného merateľného ukazovateľa výstupu „O0178 Počet zrealizovaných informačných aktivít.

1. **Očakávaný stav a merateľné ciele**

| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[5]](#footnote-5) |
| --- | --- | --- | --- | --- |
| Informovať o nepriaznivých dôsledkoch zmeny klímy a možnostiach proaktívnej adaptácie | P0589 - Počet zrealizovaných informačných aktivít | 30 | Mediálna kampaň na podporu Akčného plánu H2O | O0178 |
| Iné údaje, ktorými je možné sledovať napĺňanie cieľov národného projektu (ak relevantné) | | | | |
| Cieľ národného projektu | Ukazovateľ | Indikatívna cieľová hodnota | Aktivita projektu | |
| - | - | - | - | |

1. **Bližší popis merateľných ukazovateľov**

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[6]](#footnote-6) | P0589 – počet zrealizovaných informačných aktivít |
| Akým spôsobom sa budú získavať dáta? | ITMS 2014+ |

Hlavným cieľom národného projektu je prostredníctvom mixu mediálnych aktivít (napr. spoty v TV, rádiách a informácie zverejňované v printových médiách) poskytnúť širokej verejnosti informácie o nepriaznivých dôsledkoch sucha a nedostatku vody a možnostiach proaktívnej adaptácie na zmenu klímy prostredníctvom realizácie opatrení uvedených v Akčnom pláne H2O. V priebehu implementácie projektu sa predpokladá zrealizovanie 30 informačných aktivít. Tento národný projekt spolu s pripravovanou výzvou zameranou na informačné aktivity v rámci prioritnej osi 2 a národným projektom SAŽP zameraným na zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku by mali spolu zabezpečiť splnenie cieľovej hodnoty programového ukazovateľa „O0178 - Počet zrealizovaných informačných aktivít“ na úrovni prioritnej osi 2   
(193 informačných aktivít).

1. **Očakávané dopady**

Uvedený projekt nie je financovaný z ESF, takže nerelevantné.

1. **Aktivity**
2. **Detailnejší popis aktivít**

Hlavná aktivita bude pozostávať z mixu mediálnych aktivít realizovaných širokým spektrom komunikačných nástrojov, ako sú TV spoty, príspevky v rádiách, články v printových médiách, online, internet a pod.

Jednotlivé komunikačné nástroje budú navzájom kombinované tak, aby čo najvýraznejšie zasiahli príslušnú cieľovú skupinu recipientov a zároveň pokryli čo najširšie spektrum subjektov.

**b) Rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.**

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Mediálna kampaň na podporu Akčného plánu H2O | Informovať o nepriaznivých dôsledkoch zmeny klímy a možnostiach proaktívnej adaptácie | Žiadateľ | 36 |

1. **Rozpočet**

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity** | **Celková suma** | **Uveďte plánované vecné vymedzenie** |
| **Aktivita 1** |  |  |
| skupina výdavkov 518 služby | 2 362 000 | kreatívny návrh, produkcia, TV, rozhlas, online a printová komunikácia, monitorovanie a vyhodnocovanie účinnosti |
| skupina výdavkov  52 mzdy | 36 000 | 0,5 odborný personál |
| skupina výdavkov 51 | 10 000 | cestovné náhrady, školenia, materiálno-technické zabezpečenie |
| **Hlavné aktivity SPOLU** | 2 408 000 |  |
| Predpokladané finančné prostriedky na podporné aktivity |  |  |
| skupina výdavkov 52 mzdy | 72 000 | 1 projektový manažér |
| skupina výdavkov 51 | 20 000 | cestovné náhrady, materiálno-technické zabezpečenie |
| **Podporné aktivity SPOLU** | 92 000 |  |
| **CELKOM** | 2 500 000 |  |

Výška jednotlivých skupín oprávnených výdavkov bola určená na základe skúseností s prípravou národného projektu SAŽP zameraného na zlepšovanie informovanosti a poskytovania poradenstva v oblasti zlepšovania kvality životného prostredia na Slovensku.

Jednotlivé položky podrobného rozpočtu národného projektu sa stanovujú v súlade   
so zadefinovanými postupmi v rámci Príručky pre žiadateľa a v rámci Príručky k oprávnenosti výdavkov.

Dodržanie zásady hospodárnosti a efektívnosti výdavkov pripravovaného NP je zo strany RO pre OP KŽP zabezpečované na základe usmerňovania žiadateľa v procese prípravy žiadosti o nenávratný finančný príspevok, ako aj prostredníctvom nastavených pravidiel oprávnenosti výdavkov národných projektov (definovaných v Príručke k oprávnenosti výdavkov pre národné projekty OP KŽP zverejnenej na webovom sídle OP KŽP).   
Po predložení NP bude oprávnenosť výdavkov overená v procese odborného hodnotenia NP v súlade s platnými hodnotiacimi kritériami.

S cieľom predísť schváleniu projektov s nadhodnotenými výdavkami stanovuje RO pre OP KŽP osobitné podmienky oprávnenosti výdavkov, týkajúce sa hospodárnosti a efektívnosti výdavkov. Vychádzajúc zo schválených kritérií pre výber projektov OP KŽP, musia navrhnuté výdavky projektu spĺňať podmienku hospodárnosti a efektívnosti a musia zodpovedať obvyklým cenám v danom mieste a čase. Uvedené sa overuje prostredníctvom stanovených benchmarkov (mernej investičnej náročnosti projektu), finančných limitov, prieskumu trhu, príp. zrealizovaného verejného obstarávania alebo ďalších nástrojov na overenie hospodárnosti a efektívnosti výdavkov (ako napr. znalecký posudok).

SAŽP je ako subjekt verejnej správy (štátna príspevková organizácia) v zmysle národnej legislatívy povinná vykonávať aj vlastnú finančnú kontrolu, t. j. je povinná dodržiavať všeobecne záväzne právne predpisy (zákon č. 357 o finančnej kontrole a audite), overovať hospodárnosť, efektívnosť, účinnosť a účelnosť finančných operácií v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií. Zároveň SAŽP ako subjekt verejnej správy podlieha ďalším kontrolným režimom, kde relevantnými kontrolnými orgánmi je overované hospodárenie organizácie ako celku, preto riziko nadhodnotenia výdavkov v rámci implementácie NP je minimálne.

Priame náklady projektu predstavujú 2 408 000 €. Mzdy boli vypočítané podľa priemerných tabuľkových platov SAŽP za obdobie trvania projektu. Nepriame náklady projektu predstavujú 92 000 €, čo je 3,68 % celkových oprávnených výdavkov projektu.

Dodržanie princípu hodnoty za peniaze bude v rámci NP zabezpečené najmä prostredníctvom zrealizovaného prieskumu trhu, resp. verejného obstarávania v súlade so zákonom   
č. 343/2015 Z. z. o verejnom obstarávaní a o zmene a doplnení niektorých zákonov   
na výdavky tvoriace hlavnú aktivitu projektu a prostredníctvom stanovených finančných limitov, resp. jednotkových cien pre jednotlivé typy výdavkov v podporných aktivitách. Uvedenými postupmi bude zabezpečené, že výsledky stanovené v projekte budú dosiahnuté hospodárnym spôsobom, tzn. že dôjde k dodržaniu princípu hodnoty za peniaze. Naplnenie predmetného kritéria bude overené v rámci odborného hodnotenia po predložení žiadosti.

1. **Dodržanie zásady doplnkovosti (t. j. projektom sa nenahrádzajú verejné alebo ekvivalentné štrukturálne výdavky členského štátu v súlade s článkom 95 všeobecného nariadenia).**

SAŽP zabezpečuje informačné aktivity v oblasti životného prostredia z vlastného rozpočtu na základe kontraktu so svojim zriaďovateľom (MŽP SR), v súlade s Plánom hlavných úloh a z projektovej činnosti na národnej úrovni (napr. Environmentálny fond). Projekt je preto zameraný na typ aktivity F. *Informačné programy o nepriaznivých dôsledkoch zmeny klímy a možnostiach proaktívnej adaptácie* v rámci špecifického cieľa 2.1.1 OP KŽP a ako taký je doplnkový k aktivitám realizovaným SAŽP na základe Plánu hlavných úloh a kontraktu s MŽP SR.

1. **Bude v národnom projekte využité zjednodušené vykazovanie výdavkov? Ak áno, aký typ?**

nie

1. **Štúdia uskutočniteľnosti vrátane analýzy nákladov a prínosov**

|  |  |
| --- | --- |
| **Štúdia uskutočniteľnosti vrátane analýzy nákladov a prínosov** | |
| Existuje relevantná štúdia uskutočniteľnosti**[[7]](#footnote-7)** ? (áno/nie) | *nie* |
| Ak je štúdia uskutočniteľnosti dostupná na internete, uveďte jej názov a internetovú adresu, kde je štúdia zverejnená | *Neinvestičný projekt* |
| V prípade, že štúdia uskutočniteľnosti nie je dostupná na internete, uveďte webové sídlo a termín, v ktorom predpokladáte jej zverejnenie (mesiac/rok) | *Neinvestičný projekt* |

1. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-1)
2. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-2)
3. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-3)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-4)
5. Národný projekt by mal obsahovať minimálne jeden relevantný projektový ukazovateľ, ktorý sa agreguje   
   do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-5)
6. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-6)
7. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:

   <http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-7)