



Ministerstvo životného prostredia – Riadiaci orgán pre OP Kvalita životného prostredia



**Zámer národného projektu**

|  |  |
| --- | --- |
| **Operačný program:** | Kvalita životného prostredia |
| **Prioritná os:** | 4. Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** | 4.1.1 Zvýšenie podielu OZE na hrubej konečnej energetickej spotrebe SR |
| **Žiadateľ:** | Slovenská inovačná a energetická agentúra |
| **Názov projektu:** | **Zelená domácnostiam II** |
| **Celkové oprávnené výdavky projektu:** | 48 000 000 EUR |
| **Požadovaná výška NFP:** | 48 000 000 EUR |

|  |
| --- |
| 1. **Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?** |
| Po skúsenostiach s pilotným projektom Zelená domácnostiam, ktorý Slovenská inovačná a energetická agentúra (SIEA) úspešne realizuje od 01.01.2015, je vzhľadom na čerpanie finančných prostriedkov a dosahovanie merateľných ukazovateľ opodstatnené pokračovanie nadväzujúcim národným projektom. Zmena spôsobu podpory inštalácie zariadení na využívanie obnoviteľných zdrojov energie (OZE) v domácnostiach nebola formou dopytovo orientovaných projektoch nikdy požadovaná alebo odôvodnená a iný spôsob realizácie tejto aktivity by negatívne ovplyvnil plnenie plánovaných ukazovateľov operačného programu. Pilotný projekt Zelená domácnostiam končí 31.12.2018 a krátko pred jeho ukončením sa realizáciou nového národného projektu zabezpečí kontinuita plnenia ukazovateľov operačného programu najmä ukazovateľa „Zvýšená kapacita výroby energie z obnoviteľných zdrojov“, ktorý vo veľkej miere napĺňa práve Zelená domácnostiam a aktuálny podiel plnenia dopytovo orientovanými projektmi je veľmi malý.  Predmetom národného projektu bude podpora inštalácií malých zariadení na využitie obnoviteľných zdrojov energie v rodinných a bytových domoch. Podpora inštalácie zariadení bude zabezpečovaná formou poukážok, ktoré budú poskytované priamo domácnostiam. Národným projektom bude zabezpečené výrazné zníženie administratívnej náročnosti na strane domácnosti, čo by malo mať vplyv na zvýšenie dopytu domácností po zariadeniach na využitie OZE, ako aj na plnenie ukazovateľov výstupu definovaných v OP KŽP.  Cieľom pripravovaného projektu je podporiť inštalácie malých zariadení na využitie OZE vo viac ako 25 tisíc domácnostiach v priebehu piatich rokov. Každá z inštalácií takéhoto zariadenia je špecifická vzhľadom na potreby domácnosti s prihliadnutím na maximálnu efektívnosť využitia vyrobenej energie a finančných prostriedkov potrebných na obstaranie a prevádzku takéhoto zariadenia. Snahu o čo najefektívnejšie využitie finančných prostriedkov majú samotné domácnosti, nakoľko minimálne 50% finančných prostriedkov na inštaláciu zariadenia poskytuje domácnosť. Dopyt domácností po zariadeniach na využitie OZE je časovo rozložený a vzniká v závislosti od výstavby nových rodinných domov alebo od potreby modernizovať existujúce zariadenie.  Projekt by bolo obtiažne realizovať prostredníctvom dopytovo orientovaných projektov, nakoľko žiadateľ o NFP v čase predkladania žiadosti o NFP najmä :   * nevie určiť miesto a dĺžku realizácie projektu; * nie je možné stanoviť oprávnené výdavky, nakoľko druh a výkon zariadenia na využitie OZE a ostatný materiál potrebný na inštaláciu zariadenia bude stanovený až po obhliadke a konzultácii s domácnosťou; * je obťažne stanoviť hodnoty merateľných ukazovateľov, nakoľko výkon zariadenia sa špecifikuje pre konkrétne miesto inštalácie; * nevie realizovať verejné obstarávanie na zariadenia a inštalačný materiál, ktorého množstvo a druh bude stanovené až po podpise zmluvy s domácnosťou.   Doterajšou realizáciou pilotného národného projektu Zelená domácnostiam, sa preukázala efektívnosť jeho realizácie formou národného projektu a to z pohľadu:   * hospodárnosti využitia finančných prostriedkov, * dosahovania hodnôt merateľných ukazovateľov, * zjednodušenia administrácie pre konečných užívateľov (domácnosti). |

1. **Príslušnosť národného projektu k relevantnej časti operačného programu**

|  |  |  |
| --- | --- | --- |
| Prioritná os | 4. Energeticky efektívne nízkouhlíkové hospodárstvo vo všetkých sektoroch | |
| Investičná priorita | 1. Podpora výroby a distribúcie energie z obnoviteľných zdrojov | |
| Špecifický cieľ | 4.1.1 Zvýšenie podielu OZE na hrubej konečnej energetickej spotrebe SR | |
| Miesto realizácie projektu (na úrovni kraja) | Západné Slovensko | Trnavský kraj  Trenčiansky kraj  Nitriansky kraj |
| Stredné Slovensko | Banskobystrický kraj  Žilinský kraj |
| Východné Slovensko | Prešovský kraj  Košický kraj |
| Identifikácia hlavných cieľových skupín (ak relevantné) | domácnosti v rodinných a bytových domoch | |

1. **Prijímateľ[[1]](#footnote-2) národného projektu**

|  |  |
| --- | --- |
| Dôvod určenia prijímateľa národného projektu[[2]](#footnote-3) | Prijímateľom národného projektu je Slovenská inovačná a energetická agentúra, ktorá je príspevková organizácia Ministerstva hospodárstva SR a je určená priamo v Operačnom programe Kvalita životného prostredia na programové obdobie 2014 – 2020.  SIEA má bohaté skúsenosti s realizáciou pilotného projektu Zelená domácnostiam, prostredníctvom ktorého bolo do 05/2018 podporených viac ako 13 tisíc inštalácií zariadení na využitie OZE v domácnostiach s celkovým inštalovaným výkonom vyše 90 MW.  V minulosti SIEA realizovala „Program vyššieho využitia biomasy a slnečnej energie v domácnostiach“, prostredníctvom ktorého bolo v rokoch 2009 až 2011 posúdených vyše 8 000 žiadostí o dotáciu na slnečné kolektory a kotly na biomasu pre domácnosti. |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | Slovenská inovačná a energetická agentúra, je určená ako prijímateľ priamo v Operačnom programe Kvalita životného prostredia na programové obdobie 2014 – 2020 a je jedinou odbornou štátnou organizáciou pôsobiacou v oblasti energetickej efektívnosti. |
| Obchodné meno/názov (aj názov sekcie ak relevantné) | Slovenská inovačná a energetická agentúra, Sekcia energetických činností |
| Sídlo | Bajkalská 27, 827 99 Bratislava |
| IČO | 00002801 |

1. **Partner, ktorý sa bude zúčastňovať realizácie národného projektu (ak relevantné)**

|  |  |
| --- | --- |
| Zdôvodnenie potreby partnera národného projektu (ak relevantné)[[3]](#footnote-4) | nerelevantné |
| Kritériá pre výber partnera[[4]](#footnote-5) | nerelevantné |
| Má partner monopolné postavenie na implementáciu týchto aktivít? (áno/nie) Ak áno, na akom základe? | nerelevantné |
| Obchodné meno/názov | nerelevantné |
| Sídlo | nerelevantné |
| IČO | nerelevantné |

1. **Predpokladaný časový rámec**

Dátumy v tabuľke nižšie nie sú záväzné, ale predstavujú vhodný a žiadúci časový rámec   
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 9/2018 |
| Uveďte plánovaný štvrťrok podpísania zmluvy o NFP s prijímateľom | 4. štvrťrok 2018 |
| Uveďte plánovaný štvrťrok spustenia realizácie projektu | 4. štvrťrok 2018 |
| Predpokladaná doba realizácie projektu v mesiacoch | 63 mesiacov |

1. **Finančný rámec**

|  |  |
| --- | --- |
| Alokácia na vyzvanie (zdroj EÚ a ŠR) | 48 000 000,00 EUR |
| Celkové oprávnené výdavky projektu | 48 000 000,00 EUR |
| Vlastné zdroje prijímateľa | 0,00 EUR |

1. **Východiskový stav**
   1. **Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

* Národný akčný plán pre energiu z obnoviteľných zdrojov energie (2010),
* Koncepcia rozvoja výroby elektriny z malých obnoviteľných zdrojov energie v SR (2013),
* Energetická politika Slovenskej republiky (2014),
* Programové vyhlásenie vlády SR na roky 2016 – 2020 (revidované 2018),
* Operačný program Kvalita životného prostredia,
* Koncepcia štátnej bytovej politiky do roku 2020
* Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES.
  1. **Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

V roku 2014 bol SIEA realizovaný prieskum trhu na reprezentatívnej vzorke domácností, ktorého cieľom bolo zistiť záujem domácností o inštaláciu zariadení na využitie OZE. Prieskum potvrdil záujem domácností o tieto zariadenia v miere 80% pričom bariérami pri rozhodovaní domácností o inštalácii týchto zariadení je dlhá ekonomická návratnosť vložených finančných prostriedkov a pomer nákupnej ceny k reálnej kúpyschopnosti domácnosti. Vytvorením mechanizmu podpory, ktorý má priamy vplyv na kúpnu cenu inštalovaného systému sa prekonajú obe bariéry. Taktiež SIEA disponuje podrobnými štatistickými výstupmi z doteraz realizovaného NP Zelená domácnostiam, ktoré preukazujú enormný a stály dopyt po zariadeniach OZE pre domácnosti.

* 1. **Uveďte, na ktoré z ukončených a prebiehajúcich národných projektov[[5]](#footnote-6) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):**

Projekt nadväzuje na pilotný projekt Zelená domácnostiam (01.01.2015 - 31.12.2018) ktorý úspešne realizuje Slovenská inovačná a energetická agentúra. Prostredníctvom súčasného projektu bolo do 10.05.2018 podporených viac ako 13 tisíc inštalácií zariadení na využitie OZE v domácnostiach s celkovým inštalovaným výkonom vyše 90 MW, pričom dopyt domácností po zariadeniach na využitie OZE stále pretrváva. Poukážky sú vydávané domácnostiam v harmonogramom stanovených kolách, kedy domácnosti môžu žiadať o vydanie poukážky až do vyčerpania finančnej alokácie určenej pre dané kolo. Vysoký dopyt domácností po zariadeniach na využitie OZE potvrdzuje extrémne krátky čas, obvykle do 15 minút, počas ktorého sa vyčerpá alokácia vo výške okolo 3 milióny EUR.

Navrhovaným národným projektom sa plánuje plynule pokračovať v podpore inštalácie zariadení na využitie OZE, pričom pôvodný systém vydávania poukážok bude rozšírený o zásobník žiadostí o poukážku a domácnosti budú môcť požiadať o poukážku nielen počas trvania kola na vydávanie poukážok. Vytvorením zásobníka žiadostí sa eliminuje stres na strane domácností a odstráni nárazové zaťaženia informačného systému, ktorý je kľúčový pri žiadaní, vydávaní a administrovaní poukážok.

* 1. **Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):**

Pri realizácii národného projektu sú cieľovou skupinou domácnosti v rodinných a bytových domoch. Potrebou tejto cieľovej skupiny je:

* Zníženie náročnosti prevádzky kotlov na tuhé fosílne palivá. Riešením je možnosť zaobstarať si zariadenia na výrobu tepla s vyššou mierou automatizácie, diaľkovým ovládaním, nízkymi nárokmi na obsluhu a vyššou účinnosťou premeny energie.
* Zníženie spotreby nakupovanej elektriny v domácnosti. Riešením je inštalácia systémov na výrobu elektriny prostredníctvom využitia obnoviteľných zdrojov.
* Zlepšenie kvality ovzdušia. Riešením je náhrada kotla na spaľovanie fosílnych palív nízko emisným zariadením na využitie OZE.
* Obavy domácností a neistota vyplývajúca z globálnej situácie zásobovania fosílnymi palivami. Riešením je využívanie lokálne dostupných OZE.
  1. **Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner).**

SIEA má v súčasnosti 320 zamestnancov a okrem pracoviska v Bratislave k dispozícii aj tri regionálne pracoviská (Trenčín, Banská Bystrica, Košice). Žiadateľ má v organizačnej štruktúre vytvorenú Sekciu energetických činností, v rámci ktorej je zamestnaných vyše 60 pracovníkov zväčša odborníkov v energetike a energetických audítorov. Sekcia disponuje na jednotlivých pracoviskách expertmi v oblasti energetiky, ktorí majú bohaté znalosti a skúsenosti v oblasti využívania OZE a skúsenosti s realizáciou pilotného projektu Zelená domácnostiam, ako aj skúsenosti s obdobným projektom podpory malých zariadení na využitie OZE v domácnostiach „Program vyššieho využitia biomasy a slnečnej energie v domácnostiach“.

1. **Vysvetlite hlavné ciele NP (stručne):**

Národný projekt „Zelená domácnostiam II“ je zameraný na podporu inštalácií a prevádzky malých zariadení pre rodinné a bytové domy. Malým zariadením pri výrobe elektriny je zariadenie s výkonom do 10 kW. Pri výrobe tepla je malým zariadením zariadenie, ktoré pokrýva spotrebu energie v budove. Takéto zariadenia majú veľký potenciál zvyšovania podielu OZE na hrubej konečnej energetickej spotrebe SR, nakoľko ich legislatívna procedúra s pripojením do siete, či povoľovaním stavby je relatívne najjednoduchšia.

Podpora inštalácie zariadení bude vykonávaná formou poukážok (ďalej len „poukážka“), ktoré budú poskytované priamo domácnostiam. Domácnosť požiada o vydanie poukážky prostredníctvom internetovej stránky [zelenadomacnostiam.sk](http://www.zelenadomacnostiam.sk). Poskytnutú poukážku si môže domácnosť uplatniť pri platbe za dodávku a inštaláciu zariadenia na využitie OZE. SIEA po kontrole dodržania podmienok preplatí poukážky. Výška podpory bude stanovená na základe skúseností z pilotného projektu  Zelená domácnostiam, vo vzťahu k dosahovaniu merateľných ukazovateľov a aktualizovaná minimálne raz ročne v závislosti od vývoja trhových cien zariadení na využívanie OZE.

Cieľom projektu je zvýšenie podielu využitia OZE v domácnostiach a zníženie emisií skleníkových plynov. Dôsledkom plnenia tohto cieľa bude naďalej zlepšované trhové prostredie so zariadeniami OZE v segmente domácností, ako aj  zvyšované povedomie o využití OZE a znižovaní emisií skleníkových plynov. Nemenej významné je aj zvyšovanie informovanosti a získavanie nových praktických skúseností pre inštalatérov zariadení OZE, čím sa vytvára predpoklad orientovať žiakov a študentov na technické odbory.

Projekt pomáha prekonať ekonomickú bariéru spôsobenú dlhšou návratnosťou malých zariadení na využitie OZE, ako aj bariéru spôsobenú ich pomerom nákupnej ceny k reálnej kúpyschopnosti domácnosti. Vytvorením mechanizmu podpory, ktorý má priamy vplyv na kúpnu cenu inštalovaného systému sa prekonajú obe bariéry. Najlepší efekt sa očakáva za predpokladu, že domácnosť nemusí investovať celkovú sumu a čakať dlhé obdobie na vrátenie peňazí, teda platí len časť ceny po odpočítaní príspevku.

1. **Očakávaný stav a merateľné ciele**

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[6]](#footnote-7). | | | | | | |
| --- | --- | --- | --- | --- | --- | --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | | | Súvisiaci programový ukazovateľ[[7]](#footnote-8) |
| Zvýšenie podielu využitia OZE v domácnostiach a zníženie emisií skleníkových plynov | Zvýšená kapacita výroby energie z obnoviteľných zdrojov | 140 MW | Podpora inštalácie zariadení na využívanie OZE v domácnostiach | | | CO30 |
| Zvýšenie podielu využitia OZE v domácnostiach a zníženie emisií skleníkových plynov | Počet malých zariadení na využívanie OZE | 25 000 | Podpora inštalácie zariadení na využívanie OZE v domácnostiach | | | O0028 |
| Zvýšenie podielu využitia OZE v domácnostiach a zníženie emisií skleníkových plynov | Odhadované ročné zníženie emisií skleníkových plynov | 45 000 t CO2 | Podpora inštalácie zariadení na využívanie OZE v domácnostiach | | | N/A |
| Iné údaje, ktorými je možné sledovať napĺňanie cieľov národného projektu (ak relevantné) | | | | | | |
| Cieľ národného projektu | Ukazovateľ | Indikatívna cieľová hodnota | | Aktivita projektu | | |
| N/A | N/A | N/A | | N/A | N/A | |

1. **Bližší popis merateľných ukazovateľov[[8]](#footnote-9)**

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[9]](#footnote-10) | Zvýšená kapacita výroby energie z obnoviteľných zdrojov |
| Akým spôsobom sa budú získavať dáta? | Hodnota ukazovateľa „Zvýšená kapacita výroby energie z obnoviteľných zdrojov“ bude priebežne vyhodnocovaná na základe výkonu inštalovaných zariadení, pričom hodnota výkonu je uvedená na poukážke. Hodnota tohto ukazovateľa sa bude aktualizovať pri preplácaní poukážok. |
| Názov merateľného ukazovateľa9 | Počet malých zariadení na využívanie OZE |
| Akým spôsobom sa budú získavať dáta? | Hodnota ukazovateľa „Počet malých zariadení na využívanie OZE“ bude priebežne vyhodnocovaná na základe počtu preplatených poukážok. |
| Názov merateľného ukazovateľa9 | Odhadované ročné zníženie emisií skleníkových plynov |
| Akým spôsobom sa budú získavať dáta? | Hodnota ukazovateľa „Odhadované ročné zníženie emisií skleníkových plynov“ je stanovená a bude priebežne vyhodnocovaná na základe výkonu inštalovaných zariadení modelovo. Modelom sú pre jednotlivé druhy zariadení stanovené merné ročné zníženia emisií CO2 vztiahnuté na kW inštalovaného výkonu. Výsledkom modelu sú nasledovné hodnoty, ktoré sú rovnaké ako v pilotnom projekte Zelená domácnostiam:  • 1 kW inštalovaného výkonu fotovoltického panelu prispeje k ročnému zníženiu emisií CO2 o 0,2930 tony,  • 1 kW inštalovaného výkonu veternej turbíny prispeje k ročnému zníženiu emisií CO2 o 0,4102 tony,  • 1 kW inštalovaného výkonu slnečných kolektorov prispeje k ročnému zníženiu emisií CO2 o 0,1802 tony,  • 1 kW inštalovaného výkonu kotla na biomasu prispeje k ročnému zníženiu emisií CO2 o 0,3796 tony,  • 1 kW inštalovaného výkonu tepelného čerpadla prispeje k ročnému zníženiu emisií CO2 o 0,3282 tony. |

1. **Očakávané dopady**

|  |  |  |
| --- | --- | --- |
| Zoznam prínosov a prípadných iných dopadov, ktoré sa dajú očakávať pre jednotlivé cieľové skupiny | | |
| Dopady | Cieľová skupina (ak relevantné) | Počet[[10]](#footnote-11) |
| Podpora zariadení na využívanie obnoviteľných zdrojov energie v domácnosti je priamym nástrojom na znižovanie emisií skleníkových plynov. Domácnosti sú významným segmentom spotreby energie, preto náhrada časti ich spotreby výrobou energie z OZE priamo v mieste spotreby je ideálnym riešením, nakoľko nevznikajú straty distribúciou, čím sa zvyšuje úspora primárnej energie. Inštalácia OZE v domácnostiach generuje pracovné príležitosti a pozitívne vplýva na zamestnanosť. Ďalším prínosom je oživenie obchodného trhu čo zvyšuje príjem z daní. Zo skúseností v minulosti je preukázateľné, že predchádzajúci národný projekt Zelená domácnostiam má jednoznačne najvyšší podiel na publicite a osvete obnoviteľných zdrojov energie vo verejnosti. | domácnosti | Realizáciou projektu sa plánuje podporiť 25 000 domácností. |
| Zhotovitelia (inštalatéri) - odborne spôsobilé osoby na inštaláciu zariadení na využitie OZE | SIEA vedie zoznam zhotoviteľov s ktorými má podpísanú zmluvu o preplácaní poukážok <http://zelenadomacnostiam.sk/sk/zhotovitelia/zoznam-zhotovitelov/>  V zozname je k 10.05.2018 registrovaných 964 zhotoviteľov, pričom tento počet sa postupne zvyšuje. |

1. **Aktivity**
2. **Uveďte detailnejší popis aktivít.**

Národný projekt „Zelená domácnostiam II“ bude realizovaný prostredníctvom jednej hlavnej aktivity: **Podpora inštalácie zariadení na využívanie OZE v domácnostiach**.

V rámci aktivity bude poskytovaná podpora na inštalácie OZE v domácnostiach, formou vydávania a preplácania poukážok. Výška podpory bude závisieť od výkonu inštalovaného zariadenia.

Podporované budú zariadenia:

* fotovoltické panely (výroba elektriny);
* veterné turbíny (výroba elektriny);
* slnečné kolektory (výroba tepla);
* kotly na biomasu (výroba tepla);
* tepelné čerpadlá (výroba tepla).

Oprávnenou súčasťou malého zariadenia OZE podľa definície v OP KŽP sú aj doplnkové zariadenia na akumuláciu takto vyrobenej elektriny alebo tepla a inteligentného systému riadenia spotreby energie.

Inštalácie zariadení v bytovom dome budú podporené len ak sa teplo na vykurovanie a prípravu teplej vody nedodáva z účinných systémov centralizovaného zásobovania teplom a ak inštaláciou zariadenia nedôjde k odpojeniu domácnosti od systému CZT, resp. výraznému zhoršeniu parametrov systému CZT. Inštalácie kotla na biomasu v rodinnom dome budú podporené, ak inštalovaným zariadením bol nahradený kotol na fosílne palivá, pričom nové zariadenia musia byť v súlade s požiadavkami smernice o ekodizajne.

Podporené bude každé malé zariadenie na využívanie OZE, ktoré splní podmienky poskytnutia pomoci, a to až do momentu vyčerpania alokovaných prostriedkov na túto oprávnenú aktivitu (systém FIFO).

Malé zariadenia na využívanie OZE v bytových domoch budú podporené len na základe predloženého energetického auditu, v ktorom bude návrh opatrení so zohľadnením využitia potenciálu úspor energie a následnej inštalácie zariadení na využívanie OZE.

Súčasťou aktivity je aj administrácia a prevádzka celého systému. Systém zapojenia domácností je navrhnutý procesne tak, aby v čo najväčšej miere odľahčil administratívnu záťaž, či na strane žiadateľa (domácnosť), dodávateľa a inštalatérskej spoločnosti (zhotoviteľ), ako aj na strane administrátora (SIEA).

Do tejto aktivity spadajú všetky činnosti potrebné k administrácii celého procesu, ako aj prevádzka a rozšírenie informačného systému obstaraného v pilotnom projekte Zelená domácnostiam a jeho úprava pre zásobníkový systém vydávania poukážok. Administrácia procesu si tiež vyžaduje zabezpečenie činností a služieb ako napríklad servisné úkony a systémové aktualizácie, nákup softvérových licencií a podobne. Nevyhnutné pre prevádzku sú samozrejme mzdové výdavky, prenájom priestorov, IKT a obstaranie motorových vozidiel pre výkon kontrol na mieste.

Financovanie administrácie celého systému bude zo zdrojov určených pre menej rozvinuté regióny.

**b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.**

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Podpora inštalácie zariadení na využívanie OZE v domácnostiach | Cieľom je zvýšenie podielu využitia OZE v domácnostiach a zníženie emisií skleníkových plynov.  Očakáva sa podporiť vyše 18 tisíc domácností, v ktorých budú inštalované zariadenia na využitie OZE s celkovým výkonom 120 MW, čím sa plánuje ročne znížiť emisie CO2 o 42 tisíc ton. | SIEA − žiadateľ | 63 mesiacov |

1. **Rozpočet**

Predložený indikatívny rozpočet spĺňa kritérium „hodnota za peniaze“. Ceny uvedené v rozpočte sú na základe vykonaných prieskumov trhu. Nakoľko má žiadateľ dlhodobé skúsenosti s implementáciou projektov financovaných zo ŠF, vychádzajú ceny z limitov a oprávnenosti výdavkov zo zrealizovaných projektov.

Personálne náklady prijímateľa rešpektujú internú mzdovú politiku SIEA. Personálne kapacity zodpovedajúce za riadenie a podpornú administráciu projektu boli naplánované s ohľadom na náročnosť projektu a plánovanú aktivitu projektu.

V projekte plánované tovary a služby budú obstarané s princípom transparentnosti, efektívnosti a hospodárnosti v procese verejného obstarávania.

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity** | **Celková suma** | **Uveďte plánované vecné vymedzenie** |
| **Aktivita 1** | **48 000 000 EUR** |  |
| 01 – Dlhodobý nehmotný majetok | 144 000 EUR | 013 Softvér |
| 02 – Dlhodobý hmotný majetok | 111 000 EUR | 022 Samostatné hnuteľné veci a súbory hnuteľných vecí, 023 Dopravné prostriedky |
| 35 – Materiál | 40 000 000 EUR | 352 Poskytnutie dotácií, príspevkov voči tretím osobám |
| 51 – Služby | 611 000 EUR | 518 Ostatné služby |
| 52 – Osobné náklady | 6 200 000 EUR | 521 Mzdové výdavky |
| 90 – Paušálna sadzba | 934 000 EUR | 902 - Paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68 ods. 1, písm. b) |
| **Podporné aktivity SPOLU** | 0 EUR |  |
| **CELKOM** | **48 000 000 EUR** |  |

1. **Deklarujte, že NP vyhovuje zásade doplnkovosti (t. j. nenahrádza verejné   
   alebo ekvivalentné štrukturálne výdavky členského štátu v súlade s článkom 95 všeobecného nariadenia).**

Národný projekt vyhovuje  zásade doplnkovosti, tzn. nenahrádza verejné alebo ekvivalentné štrukturálne výdavky členského štátu v súlade s článkom 95 všeobecného nariadenia.

1. **Bude v národnom projekte využité zjednodušené vykazovanie výdavkov? Ak áno, aký typ?**

Áno, paušálna sadzba.

1. **Štúdia uskutočniteľnosti vrátane analýzy nákladov a prínosov.**

*Informácie sa vypĺňajú iba pre investičné[[11]](#footnote-12) typy projektov.*

|  |  |
| --- | --- |
| **Štúdia uskutočniteľnosti vrátane analýzy nákladov a prínosov** | |
| Existuje relevantná štúdia uskutočniteľnosti**[[12]](#footnote-13)** ? (áno/nie) | Nie |
| Ak je štúdia uskutočniteľnosti dostupná na internete, uveďte jej názov a internetovú adresu, kde je štúdia zverejnená. | Nie |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok). | Nie |

1. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-2)
2. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-3)
3. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-4)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber − určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-5)
5. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-6)
6. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-7)
7. Národný projekt by mal obsahovať minimálne jeden relevantný projektový ukazovateľ, ktorý sa agreguje   
   do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-8)
8. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-9)
9. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-10)
10. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-11)
11. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-12)
12. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na: <http://www.rokovania.sk/Rokovanie.aspx/BodRokovaniaDetail?idMaterial=26598>). [↑](#footnote-ref-13)